கேள்வி: புனி பண்பாடு - பொது பற்றி தகவல் சொல்.
பதில்: புனி கலாச்சாரம், வெட்டப்பட்ட வடிவியல் அலங்காரங்களுடன், வினோதமான மட்பாண்டங்களுக்குப் பெயர் பெற்றது. தென்கிழக்கு ஆசியா, இந்தியாவின் தொல்லியல் சிறுசில்லி ''(Roulettes)'' பொருட்கள் இங்குதான் முதன்முதலில் கிடைத்தன. அதுவே ஒரு வரலாற்றுப் புள்ளியாகவும் பதிவாகி உள்ளது. பிற்காலத்தில் களிமண் மட்பாண்டங்கள், மேற்கு ஜாவாவின் அன்யர் கிராமம் ''(Anyer);'' மற்றும் சிரபொன் ''(Cirebon)'' நகரத்திலும் கண்டுபிடிக்கப்பட்டன. கி.மு. 400 முதல் கி.பி. 100 வரையிலான உணவு மற்றும் பானக் கலன்கள் சார்ந்த கலைப்பொருட்கள் கண்டுபிடிக்கப்பட்டுள்ளன. அவை பெரும்பாலும் அடக்கம் செய்யப் பட்டவர்களுக்கான பரிசுப் பொருட்களாக இருந்தன.
கேள்வி: புனி பண்பாடு - சிறப்பியல்புகள் பற்றி விளக்கவும்.
பதில்: புனி பண்பாட்டை புரோட்டோ-படாவி பண்பாடு ''(Proto-Batawi Culture)'' என்று வல்லுநர்கள் சிலர் விவரிக்கின்றனர். படாவி பண்பாடு என்பது ஜகார்த்தா மற்றும் அதைச் சுற்றியுள்ள பகுதிகளில் வசிக்கும் படாவி மக்களுடன் தொடர்புடையது. புனி பண்பாடு வரலாற்றுக்கு முந்தைய ஒரு சமூகமாகத் தொடங்கியது என்றும் கூறப்படுகிறது. ஆனால் கி.பி நான்காம் மற்றும் ஐந்தாம் நூற்றாண்டுகளில், அந்தப் பண்பாடு இந்து சமயம் ஒருங்கிணைந்ததால் மற்றொரு பண்பாடாக வளர்ச்சி கண்டது. இந்த இரண்டு பண்பாடுகளும் 100 முதல் 200 ஆண்டுகள் வரை இடைப்பட்டுள்ளன. இந்தப் பண்பாடுகள் ஜகார்த்தா, பத்துஜெயா கோயில் வளாகம்வில் ''(Batujaya Archaeological Site)'' கட்டப்பட்ட கோயில் வளாகத்திலும்; பின்னர், வேறு இடங்களில் கட்டப்பட்ட இந்து கோயில் வளாகங்களிலும் சித்தரிக்கப்பட்டுள்ளன.